Ханс Цибулка
Mater Terra

Превод от немски: Венцеслав Константинов, —

chitanka.info

Mater Terra[0]

Не каменна грамада,

слепешком

търкаляна

от закона за всемирното привличане,

е нашата Земя —

достига тя далеч

в пространството,

обвита от диханието

на Слънцето.

Земята

аз не бива

да предавам,

понеже постоянно

ми е нужна майка,

за да съм Човек.

Нима желаеш

да живееш в дом,

чиито зидове

са полетяла прах,

а покривът му е

от вятър?

Всички светила,

пламтящи

между Орион

и Андромеда,

не струват колкото

Живота.

[0] Майка Земя (лат.) — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.